William Kennedy Dickson

William Kennedy Laurie Dickson (født 3. august 1860 i Minihic-Sur-Rance i Bretagne i Frankrike, død 28. september 1935 i Twickenham i Middlesex i England i Storbritannia) var en skotsk oppfinner som fant opp filmkameraet mens han var ansatt hos Thomas Edison.

 Liv og virke 
 Bakgrunn 
Dicksons far var James Waite Dickson, en kunstner, astronom og linguist som påstod han var direkte etterkommer av maleren William Hogarth og dommeren John Waite, mannen som dømte king Karl I av England til døden. Moren, Elizabeth Kennedy-Laurie Dickson, var en begavet musiker som var i slekt med Lauriene fra Maxwellton (udødeliggjort i balladen Annie Laurie), hertugen av Atholl og huset Stuart.

Etter farens død vendte familien tilbake til London mot slutten av 1870-årene. Det tok Dickson kontakt med den amerikanske oppfinner Thomas Alva Edison, i håp om en ansettelse ved hans laboratorier i Menlo Park i New Jersey. Edison avslo. Men da familien utvandret til USA i 1881, ble Dickson likevel ansatt i 1883 av Edison. Etter få uker var han blitt en av hans viktigste assistenter.

 Oppfinner 
Dicksons oppfinnelse, Kinetoscope, var enkel. En remse med bilder passerer foran en opplyst linse og bak et roterende hjul. Edison så ikke på den som en viktig oppfinnelse i seg selv, men han tenkte at den kanskje kunne hjelpe til med å fremheve fonografen.

Den 7. januar 1894 fikk Dickson et patent for film med levende bilder. Rett etterpå, etter mye diskutering med Edison og en annen kollega, Jonathan Campbell, gikk Dickson over fra å bruke film med en bredde på 19 mm med perforeringer på en side til den mer stabile 35 mm-filmen med perforeringer på begge sider. Edison så ikke noen grunn til å forandre på oppfinnelsen slik at den kunne bruke den større filmen, men Dickson og Campbell mente at det var avgjørende for at den skulle overleve.

Dagens standard er fremdeles 35 mm-film med perforeringer på begge sider. I 1895 forlot Dickson Edison for å starte American Mutoscope and Biograph Company, før han returnerte for godt til Storbritannia i 1897 for å jobbe der.

Dickson filmet pave Leo XIII.

 Som regissør 
 1903 - Rip Van Winkle
 1899 - King John
 1898 - Pelicans at the Zoo
 1896 - Dancing Darkies
 1896 - McKinley at Home, Canton, Ohio
 1895 - The Dickson Experimental Sound Film
 1895 - Annabelle Serpentine Dance
 1894 - Glenroy Bros.
 1894 - Buffalo Bill
 1894 - The Boxing Cats
 1894 - Annie Oakley
 1894 - Corbett and Courtney Before the Kinetograph
 1894 - Edison Kinetoscopic Record of a Sneeze
 1894 - Buffalo Dance
 1894 - Lasso Thrower
 1894 - Sioux Ghost Dance
 1894 - Luis Martinetti, Contortionist
 1894 - Leonard-Cushing Fight
 1894 - Mexican Knife Duel
 1894 - Sandow
 1894 - Carmencita
 1894 - Chinese Opium Den
 1894 - Annabelle Butterfly Dance
 1894 - Bucking Broncho
 1894 - The Barbershop
 1893 - Blacksmith Scene
 1891 - Dickson Greeting
 1891 - Men Boxing
 1891 - Newark Athlete

 Referanser 

 Litteratur 
 William K. L. Dickson, Antonia Dickson: The Life and Inventions of Thomas Alva Edison. Crowell, New York NY 1894.

 Eksterne lenker 


  En side om American Mutoscope og liste over filmene de lagde.
  Adventures in motion pictures – en artikkel i The Scotsman.
  Filmen Dickson Greeting.

Dickson, W.K.
Kategori:Personer fra departementet Ille-et-Vilaine